section_heading: Povijest
paragraph_text: Ime joj je 1919. promijenjeno u Zvonimirova obala, po hrvatskom kralju kojeg su ubili podanici jer je svoju politiku vezao za Rim. Od 8. lipnja 1948. nosila je ime po Otokaru Ćiri Keršovaniju, zagrebačkom publicisti, marksisti i političkom aktivisti kojeg su ustaše strijeljale 1941. godine. Po jednom od najznačajnijih bosanskohercegovačkih pjesnika Mehmedaliji Maku Dizdaru obala je nazvana 19. svibnja 1994. godine.